ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4167/97 υποβολή: Simon Murphy (PSE) προς την Επιτροπή (21 Iανουαρίου 1998)

Θέμα: Η υποτιθέμενη χρησιμοποίηση αδέσποτων σκυλιών και γατών για έρευνες σε Βελγικά Πανεπιστήμια

Αναφορικά με την επίσημη καταγγελία (97/4379) που υποβλήθηκε στην Επιτροπή από την Βρετανική Ένωση για την κατάργηση των πειραματισμών με ζώα, με θέμα τη χρησιμοποίηση αδέσποτων σκυλιών και γατών για έρευνες στο Βέλγιο, προτίθεται η Επιτροπή να επιβεβαιώσει εάν έχει λάβει απάντηση από τις βελγικές αρχές;

Σε περίπτωση που επιβεβαιωθεί η χρησιμοποίηση αδέσποτων σκυλιών και γατών για έρευνες, γεγονός που θα συνεπάγεται καταστρατήγηση της οδηγίας 86/609/ΕΟΚ ((ΕΕ L 358 της 18.12.1986, σελ. 1 )), πρόκειται η Επιτροπή να εξετάσει την περίπτωση να κινήσει τη διαδικασία παράβασης κατά του Βελγίου ενώπιον του Δικαστηρίου;

Απάντηση της κας Bjerregaard εξ ονόματος της Επιτροπής (27 Φεβρουαρίου 1998)

Η Επιτροπή δύναται να διαβεβαιώσει το Αξιότιμο Μέλος του Κοινοβουλίου ότι οι βελγικές αρχές ανταποκρίθηκαν στο αίτημα της Επιτροπής για ενημέρωση.

Η Επιτροπή μπορεί επίσης να διαβεβαιώσει το Αξιότιμο Μέλος του Κοινοβουλίου ότι σε περίπτωση που αποδειχθεί η τυχόν χρήση αδέσποτων σκύλων και γατών για ερευνητικούς σκοπούς, κατά παράβασιν της οδηγίας 86/609/ΕΟΚ του Συμβουλίου της 24ης Νοεμβρίου 1986 σχετικά με την σύγκλιση των νομοθετικών, κανονιστικών και διοικητικών διατάξεων των κρατών μελών όσον αφορά την προστασία των ζώων που χρησιμοποιούνται για πειραματικούς και άλλους επιστημονικούς σκοπούς ((EE L 358 της 18.12.1986 )), καθώς και η τυχόν αδράνεια των κρατών μελών για την αντιμετώπιση της κατάστασης αυτής, θα εξετάσει το ενδεχόμενο κινήσεως διαδικασιών επί παραβάσει κατά του εμπλεκομένου κράτους μέλους.

Εάν οι εικαζόμενες παραβάσεις της οδηγίας έχουν διερευνηθεί από την εθνική αρχή, έχουν ληφθεί τα κατάλληλα μέτρα εμπράγματης εφαρμογής και έχουν ασκηθεί ποινικές διώξεις σύμφωνα με τις κείμενες εθνικές νομοθετικές διατάξεις, δεν είναι δυνατόν να υποστηριχθεί ότι το εμπλεκόμενο κράτος μέλος δεν τήρησε τις υποχρεώσεις του όσον αφορά την εφαρμογή της οδηγίας από τα φυσικά και νομικά πρόσωπα που ανήκουν στη δικαιοδοσία του. Απλώς και μόνο το γεγονός της ύπαρξης παραβάσεων δεν αρκεί για να καταδειχθεί η εκ μέρους ενός κράτους μέλους παράβαση της κοινοτικής νομοθεσίας, δεδομένου ότι δεν είναι δυνατόν να εξασφαλισθεί ποτέ ότι όλοι οι κανόνες τηρούνται, παντού και πάντοτε, από όλα τα φυσικά και νομικά πρόσωπα. Είναι όμως καθήκον του κράτους μέλους να λαμβάνει τα κατάλληλα μέτρα για τον τερματισμό των παραβάσεων διατάξεων της οδηγίας.

Αυτό είναι το πλαίσιο στο οποίο η Επιτροπή θα εξετάσει την καταγγελία στην οποία αναφέρεται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-4050/97 υποβολή: Stephen Hughes (PSE) προς την Επιτροπή (14 Iανουαρίου 1998)

Θέμα: Ψυχο-οργανικό σύνδρομο

Έχοντας υπόψη το φάσμα των παραγόντων που συνδέονται με το ψυχο-οργανικό σύνδρομο ποια είναι τα ισχύοντα όρια έκθεσης των ατόμων στους εν λόγω παράγοντες στα δεκαπέντε κράτη μέλη; Υπάρχουν παράγοντες που έχουν απαγορευθεί και άλλοι συνδεόμενοι με ανεγνωρισμένα επαγγελματικά ατυχήματα; Σε ποιο βαθμό έχουν ληφθεί μέτρα υποκατάστασης από τα κράτη μέλη σε σχέση με τους παράγοντες που θεωρούνται περισσότερο επικίνδυνοι;

Απάντηση του κ.Flynn εξ ονόματος της Επιτροπής (30 Ιανουαρίου 1998)

Η Επιτροπή ζήτησε από τον Ευρωπαϊκό Οργανισμό για την Ασφάλεια και την Υγεία στην Εργασία να της παράσχει τεχνικές πληροφορίες σχετικά με το θέμα που έθιξε το Αξιότιμο Μέλος.

Η Επιτροπή θα απαντήσει πλήρως στο Αξιότιμο Μέλος όταν λάβει αυτές τις πληροφορίες.
ΓΡΑΠΤΗ ΕΡΩΤΗΣΗ E-4206/97 υποβολή: Gerardo Fernαndez-Albor (PPE) προς την Επιτροπή (21 Iανουαρίου 1998)

Θέμα: Τοποθέτηση του εμβλήματος της ευρωπαοκής σημαίας στα αεροσκάφη των εταιρειών των κρατών μελών

Η Επιτροπή σε απάντησή της στην ερώτησή μου αριθ. 2629/90 ((ΕΕ C 136 της 27.05.991, σελ. 11 )), ανέφερε ότι μελετούσε τη δυνατότητα εφαρμογής της πρότασης σχετικά με την τοποθέτηση τυποποιημένου ευρωπαϊκού εβλήματος σε ευδιάκριτη θέση των αεροσκαφών των αεροπορικών εταιρειών των κρατών μελών.

Έχει περάσει αρκετός χρόνος από την απάντηση αυτή της Επιτροπής, χωρίς να έχει ακόμη τεθεί σε γενική εφαρμογή από τις αεροπορικές εταιρείες η τοποθέτηση του ευρωπαϊκού εμβλήματος σε ευδιάκριτη θέση των αεροσκαφών τους, αν και ορισμένες εταιρείες έχουν ήδη εφαρμόσει ένα τέτοιο μέτρο.

Δοθέντος ότι η Επιτροπή υποσχέθηκε να έλθει επί του προκειμένου σε επαφή με τις αρμόδιες υπηρεσίες των κρατών μελών, μπορεί να μας πληροφορήσει γιατί οι ενέργειες αυτές δεν απέδωσαν θετικότερα αποτελέσματα ώστε να αποτελέσει γενική πρακτική η αναγνώριση παγκοσμίως των αεροπορικών εταιρειών της Ευρωπαϊκής Ένωσης με βάση το ευρωπαϊκό έμβλημα;

Απάντηση του κ. Oreja εξ ονόματος της Επιτροπής (2 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-583/95 ((ΕΕ C 196 της 31.7.1995 )).

Η απάντηση αυτή εξακολουθεί να ισχύει.
ΓΡΑΠΤΗ ΕΡΩΤΗΣΗ E-3672/97 υποβολή: Patricia McKenna (V) προς την Επιτροπή (19 Νοεμβρίου 1997)

Θέμα: Αποστολή πυρηνικών αποβλήτων με το τρένο Κάστορ από το Αμβούργο της Γερμανίας με προορισμό το Σέλλαφιλντ της Βρετανίας

Εντός της προσεχούς εβδομάδας προβλέπεται να αναχωρήσει ένας τρένο τύπου Κάστορ με πυρηνικά απόβλητα από τις πυρηνικές εγκαταστάσεις Κρούμελ του Αμβούργου στη Γερμανία. Τα απόβλητα προορίζονται για επανεπεξεργασία στο βρετανικό πυρηνικό συγκρότημα του Σελλαφιλντ.

Υπάρχουν πληροφορίες ότι οι εγκαταστάσεις Κρούμελ δεν διαθέτουν κατάλληλους χώρους αποθήκευσης για τις 150 ράβδους χρησιμοποιημένου καυσίμου και, κατά συνέπεια, οι υπεύθυνοι επιθυμούν την επανεπεξεργασία τους.

Η Επιτροπή γνωρίζει τις λεπτομέρειες σχετικά με αυτή την αποστολή αποβλήτων; Έχει προβεί σε αξιολόγηση των πτυχών ασφάλειας αυτής της αποστολής; Είναι σίγουρη η Επιτροπή ότι τα απόβλητα θα μεταφερθούν σε κατάλληλα δοχεία; Τι μέτρα σκέφτεται να λάβει σχετικά με την εν λόγω αποστολή;

Απάντηση του κ. Παπουτσή εξ ονόματος της Επιτροπής (30 Ιανουαρίου 1998)

Το ακτινοβολημένο πυρηνικό καύσιμο απεστάλη από τον πυρηνικό σταθμό ηλεκτροπαραγωγής Krόmmel στο Sellafield (Ηνωμένο Βασίλειο) για να υποβληθεί σε επανεπεξεργασία. Οι υπόψη αποστολές προέκυψαν από χρονοσυμβόλαια που συνάφθηκαν με τη μονάδα του Sellafield με σκοπό την ανάκτηση των ανακυκλώσιμων προϊόντων.

Η διαδικασία μεταφοράς ραδιενεργών υλών διέπεται από τις ευρωπαϊκές οδηγίες αριθ. 96/29/Ευρατόμ και 80/836/Ευρατόμ περί βασικών προτύπων ασφαλείας, στις οποίες τάσσονται οι απαιτήσεις ακτινοπροστασίας ((ΕΕ L 159 της 29.6.1996, ΕΕ L 246 της 17.9.1980. )). Οι αποστολές δια ξηράς λαμβάνουν υπόψη τις ανωτέρω απαιτήσεις μέσω της κοινοτικής νομοθεσίας περί μεταφοράς επικίνδυνων εμπορευμάτων οδικώς και σιδηροδρομικώς (οδηγίες του Συμβουλίου αριθ. 94/55/ΕΚ και 96/49/ΕΚ) ((ΕΕ L 319 της 12.12.1994 και ΕΕ L 235 της 17.9.1996 )). Η θαλάσσια μεταφορά ρυθμίζεται από τον κώδικα IMDG ((Κλάση 7 του διεθνούς ναυτιλιακού κώδικα επικίνδυνων εμπορευμάτων (ραδιενεργό υλικό) )) του Διεθνούς Ναυτιλιακού Οργανισμού (ΙΜΟ). Και οι δύο σειρές κανονισμών βασίζονται στις οδηγίες του Διεθνούς Οργανισμού Ατομικής Ενέργειας - κανονισμοί για την ασφαλή μεταφορά ραδιενεργών υλών ((Σειρά αριθ. 6 για την ασφάλεια - Έκδοση 1985 (όπως τροποποιήθηκε το 1990) )). Επιπλέον, τα πλοία που μεταφέρουν τις συσκευασίες ακτινοβολημένων πυρηνικών καυσίμων πληρούν τον κώδικα INF ((Κώδικας INF: «Κώδικας για την ασφαλή μεταφορά ακτινοβολημένων πυρηνικών καυσίμων, πλουτωνίου και αποβλήτων υψηλής ραδιενεργού στάθμης, σε δοχεία επάνω σε πλοία», που εγκρίθηκε με το ψήφισμα Α.748 (18) του ΙΜΟ. )) που εξέδωσε ο ΙΜΟ.

Εναπόκειται στον αποστολέα να υποβάλει στις αρχές των οικείων κρατών μελών προς έγκριση τα πιστοποιητικά της συσκευασίας και της φορτωτικής, σύμφωνα με τους ανωτέρω αναφερθέντες κανονισμούς.

Οι ανωτέρω αναφερθείσες οδηγίες που εφαρμόζονται μέσω της νομοθεσίας των κρατών μελών κατοχυρώνουν ικανοποιητικό επίπεδο ασφάλειας και επί του παρόντος δεν προτείνεται καμιά περαιτέρω ενέργεια.
ΓΡΑΠΤΗ ΕΡΩΤΗΣΗ E-3860/97 υποβολή: Kirsi Piha (PPE) προς την Επιτροπή (5 Δεκεμβρίου 1997)

Θέμα: Σύστημα καταβολής εξόδων ταξιδιού στα μέλη του Ευρωπαοκού Κοινοβουλίου

Η αξιοπιστία του Ευρωπαϊκού Κοινοβουλίου έχει κλωνιστεί εν μέρει λόγω των καταχρήσεων που σημειώνονται σε ό,τι αφορά τα έξοδα ταξιδιού, τις λοιπές δαπάνες και την ημερήσια αποζημίωση. Εάν αποδειχθεί ότι κάποιος βουλευτής του Ευρωπαϊκού Κοινοβουλίου ευθύνεται για καταχρήσεις, αυτός υποχρεώνεται απλώς να επιστρέψει τα αχρεωστίτως καταβληθέντα χωρίς να του επιβληθεί καμία ουσιαστική κύρωση για την συμπεριφορά του.

Είναι σε θέση η Επιτροπή να συμπεριλάβει στην κοινοτική νομοθεσία διατάξεις για την επιβολή κυρώσεων σε τέτοιες περιπτώσεις κατάχρησης; Ιδίως τώρα που το άρθρο 138 της Συνθήκης του Άμστερνταμ και η παράγραφος 4 αυτού παρέχουν τη νομική βάση για πλήρη έλεγχο των αποζημιώσεων των μελών του Κοινοβουλίου, η Επιτροπή υποχρεώνεται να υποβάλει κάποια πρόταση στο Συμβούλιο Υπουργών σχετικά με το θέμα αυτό.

Απάντηση του κ. Oreja εξ ονόματος της Επιτροπής (14 Ιανουαρίου 1998)

Τέτοιου είδους ζητήματα δεν εμπίπτουν στην αρμοδιότητα της Επιτροπής. Πρόκειται για εσωτερικά θέματα του Κοινοβουλίου.
ΓΡΑΠΤΗ ΕΡΩΤΗΣΗ E-3565/97 υποβολή: Graham Mather (PPE) προς την Επιτροπή (13 Νοεμβρίου 1997)

Θέμα: Ανακοίνωση της Επιτροπής σχετικά με τον φορολογικό συντονισμό (CΟΜ(97)495)

Κατά την συνεδρίαση του ΕCΟFΙΝ στις 13 Οκτωβρίου 1997, η ανακοίνωση αυτή της Επιτροπής εξετάσθηκε για πρώτη φορά. Tο εν λόγω έγγραφο προτείνεται ένα πακέτο μέτρων για την αντιμετώπιση του - όπως τον αποκαλεί - «επιζημίου φορολογικού ανταγωνισμού». Το Συμβούλιο κάλεσε την Επιτροπή να φέρει προς συζήτηση νέα ανακοίνωση μέχρι το αργότερα τις 12 Νοεμβρίου λαμβάνοντας υπόψιν τα αποτελέσματα τόσο της συνεδρίασης αυτής όσον και της συνεδρίασης της Ομάδας Φορολογικής Πολιτικής στις 20 Οκτωβρίου. Οι υπουργοί υπογράμμισαν ομόφωνα την πρόθεσή τους για επίτευξη πολιτικής συμφωνίας εν σχέσει με το θέμα αυτό κατά την συνεδρίαση του ΕCΟFΙΝ την 1η Δεκεμβρίου.

Όσον αφορά την φορολογία του εισοδήματος του κεφαλαίου, στο Σημείο 19 ΙΙΙ της ανακοίνωσης αναφέρεται ότι «κάθε κράτος μέλος πρέπει είτε να εφαρμόσει ένα ελάχιστο όριο παρακρατούμενου φόρου είτε να παρέχει πληροφορίες σχετικά με τα αποταμιευτικά εισοδήματα σε άλλα κράτη μέλη». Ακολούθως, στο Σημείο 19 VI αναφέρεται ότι «σε περίπτωση που ένα κράτος μέλος δεν επιλέξει την εναλλακτική λύση της ανταλλαγής πληροφοριών, θα πρέπει να εφαρμόσει ένα ελάχιστο όριο παρακρατούμενου φόρου. Ο ελάχιστος αυτός συντελεστής φορολογίας πρέπει να καθορισθεί σε επίπεδο ικανό να διασφαλίζει ένα αποδεκτό επίπεδο όσον αφορά τη φορολογία των διασυνοριακών αποταμιεύσεων».

Πώς θα προσδιορισθεί αυτό το «αποδεκτό επίπεδο», και ποιά διαδικασία θα ακολουθηθεί για την επίτευξη συμφωνίας εν σχέσει με αυτό;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-3563/97, E-3564/97, E-3565/97, E-3566/97 και E-3567/97 (3 Φεβρουαρίου 1998)

Η Επιτροπή επιθυμεί να επιστήσει την προσοχή του Αξιότιμου Μέλους στη νέα ανακοίνωσή της της 5ης Νοεμβρίου 1997 ((COM(97) 564 τελικό. )), καθώς και στα συμπεράσματα της συνεδρίασης του συμβουλίου του Ecofin, την 1η Δεκεμβρίου 1997, σχετικά με τη φορολογική πολιτική.

Στο πλαίσιο των συμπερασμάτων αυτών, το Συμβούλιο ενέκρινε κείμενο σχετικό με τη φορολογία των αποταμιεύσεων, το οποίο περιέχει τέσσερα σημεία που μπορεί να αποτελέσουν τη βάση νέας πρότασης οδηγίας.

Όπως προέβλεψε η Επιτροπή στην ανακοίνωση που προαναφέρθηκε, πρόθεσή της είναι να υποβάλει ανάλογη πρόταση πολύ σύντομα, καταρχήν μέχρι τον Απρίλιο του 1998.

Η Επιτροπή θεωρεί ότι είναι πρόωρο να σχολιάσει, κατά το παρόν στάδιο, τα ευαίσθητα και λεπτά θέματα που έθιξε το Αξιότιμο Μέλος.

Η Επιτροπή εξακολουθεί να εξετάζει τα θέματα αυτά και η θέση της θα αναφέρεται σαφώς στην πρόταση οδηγίας.
16. 6. 98 EL C 187/113 Epi·shmh Efhmeri ·da tvn Eyrvpai ¤kv·n Koinoth ·tvn
(98/C 187/174) GRAPTH ERVTHSH E-4040/97
ypobolh ·: Jesu ·s Cabezo ·n Alonso (PSE) prow thn Epitroph ·
(14 I anoyari ·oy 1998)
Ue·ma:Ypochfio ·thtew eyrvpa ¤kv·n po·levn gia thn ana ·deijh·toyw se politistike ·w prvtey ·oysew
Poie·w po·leiw e·xoyn ypoba ·lei me ·xri sh ·mera thn ypochfio ·thta·toyw prokeime ·noy na anadeixuoy ·n vw politistike ·w
prvtey ·oysew h ·eyrvpai ¤ke·w po·leiw politismoy ·apo·to 2000 kai meta ·;
(98/C 187/175) GRAPTH ERVTHSH E-4041/97
ypobolh ·: Jesu ·s Cabezo ·n Alonso (PSE) prow thn Epitroph ·
(14 I anoyari ·oy 1998)
Ue·ma:Eyrvpa ¤ke·w politistike ·w prvtey ·oysew : krith·ria
Skopey ·ei h Epitroph ·na ypoba ·lei ka ·poia pro ·tash sxetika ·me ton kauorismo ·tvn krithri ·vn, ba·sei tvn opoi ·vn to
Symboy ·lio Ypoyrgv ·n Politismoy ·thw Eyrvpai ¤kh·w Énvshw ua ypodeikny ·ei thn po ·lh h·tiw po ·leiw poy apo ·to
e·tow 2000 kai meta ·ua anadeixuoy ·n politistike ·w prvtey ·oysew thw Eyrv ·phw;
Koinh ·apa·nthsh
toy k . Oreja ej ono ·matow thw Epitroph ·w
stiw grapte ·w ervth ·seiw E-4040/97 kai E-4041/97
(6 Febroyari ·oy 1998)
H Epitroph ·efista ·thn prosoxh ·toy Ajio ·timoy Me ·loyw sthn pro ·tash apo ·fashw sto Koinoboy ·lio kai sto
Symboy ·lio sxetika ·me th ue ·spish koinotikh ·w prvtoboyli ·aw ype ·r thw ekdh ·lvshw «Politistikh ·Prvtey ·oysa thw
Eyrv·phw» poy paroysia ·sthke apo ·thn Epitroph ·(1) kai idi ·vw sta a ·rura 2 kai 3 thw en lo ·gv apo ·fashw .
(1) EE C 362 thw 28.11.1997
(98/C 187/176) GRAPTH ERVTHSH E-4043/97
ypobolh ·: Jesu ·s Cabezo ·n Alonso (PSE) prow thn Epitroph ·
(14 I anoyari ·oy 1998)
Ue·ma:Apofyla ·kish Koybanv ·n antifronoy ·ntvn
Proe·bh h Epitroph ·se ka·poia diabh ·mata env ·pion tvn Koybanikv ·n Arxv ·n gia na epity ·xei thn apofyla ·kish tvn
Koybanv ·n politv ·n Marta Beatriz Roque, Rene ·G o·mez, Vladimiro Roca kai Fe·lix Bonne, poy kratoy ·ntai mo ·no
kai mo ·no epeidh ·ei·nai me ·lh politikv ·n oma ·dvn antifronoy ·ntvn ;
Apa·nthsh toy k . Marin, ej ono ·matow thw Epitroph ·w
(29 Ianoyari ·oy 1998)
H Eyrvpai ¤kh·Énvsh proe ·bh, me·sv toy ekprosv ·poy thw Proedri ·aw sthn Aba ·na, se dy·o epi·shma diabh ·mata ton
Ioy·lio toy 1997, gia na zhth ·sei na apeleyuervuoy ·n oi te ·sseriw aposta ·tew poy ane ·fere to Ajio ·timo Me ·low toy
Koinoboyli ·oy. Ta diabh ·mata ayta ·yposthri ·xuhkan apo ·thn Epitroph ·kai e·ginan ej ono ·mato·w thw sto plai ·sio
thw ejvterikh ·w politikh ·w kai thw politikh ·w koinh ·w asfalei ·aw thw Énvshw .
Kata·tiw epafe ·w poy e ·ginan teleytai ·a me tiw arxe ·w thw Koy ·baw, oi ekpro ·svpoi thw Epitroph ·w e·deijan kata ·
tro·po safh ·o·ti h apeleyue ·rvsh tvn tessa ·rvn apostatv ·n kai , geniko ·tera, mia allagh ·thw antimetv ·pishw tvn
arxv·n e·nanti thw antipoli ·teyshw poy ua se ·betai ta uemeliv ·dh dikaiv ·mata e ·kfrashw kai sygke ·ntrvshw , ua ei·nai
e·naw apo ·toyw kauoristikoy ·w para ·gontew poy ua epitre ·cei sthn Énvsh na sxedia ·sei thn entatikopoi ·hsh tvn
sxe·sevn synergasi ·aw thw me thn Koy ·ba.
ΓΡΑΠΤΗ ΕΡΩΤΗΣΗ E-3525/97 υποβολή: Carlos Robles Piquer (PPE) προς την Επιτροπή (12 Νοεμβρίου 1997)

Θέμα: Κοινοτική συμμετοχή στο πρόγαμμα Uralides

Το διεθνές πρόγραμμα Uralides, στο οποίο συμμετέχουν 39 επιστημονικά ιδρύματα απο όλον τον κόσμο (24 ευρωπαϊκά, 1 των Ηνωμένων Πολιτειών και 14 ρωσικά) έχει στόχο την εξαντλητική μελέτη των Ουραλίων, της οροσειράς που χωρίζει τις ευρωπαϊκές και ασιατικές ηπειρωτικές πλάκες, και η οποία θεωρείται μία απο τις πλουσιότερες οροσειρές του κόσμου σε κοιτάσματα κάθε είδους και δυνητικώς πηγή πόρων ενεργειακών τε και μή. Το πρόγραμμα αυτό προκύπτει απο την ανάληψη της πολυεθνικής πρωτοβουλίας «Europrobe» του Ευρωπαϊκού Ιδρύματος Επιστημών.

Μπορεί να αναφέρει η Επιτροπή την άποψή της σχετικά με το διεθνές πρόγραμμα Uralides, την ενδεχόμενη συμμετοχή της σε αυτό και το ύψος της ενδεχόμενης οικονομικής συμμετοχής της;

Απάντηση της κας Cresson εξ ονόματος της Επιτροπής (15 Δεκεμβρίου 1997)

Η Επιτροπή έχει πλήρη επίγνωση της διεθνούς σημασίας τόσο από επιστημονική όσο και από οικονομική πλευρά του έργου των Ουραλιδίων. Βάσει του τρέχοντος τετάρτου προγράμματος πλαισίου για την έρευνα και την τεχνολογική ανάπτυξη (απόφαση αριθ.1110/94/ΕΚ) ((ΕΕ άριθ. L 126, της 18.5.1994 )), η Κοινοτική υποστήριξη για το έργο αυτό εξασφαλίζεται μέσω του INTAS, ήτοι της Διεθνούς Ένωσης για την Προαγωγή της Συνεργασίας μεταξύ επιστημόνων από την τέως Σοβιετική Ένωση.

Τα σχέδια για το νέο πέμπτο πρόγραμμα πλαίσιο ((COM (97) 439. )) προβλέπουν συνέχιση της υποστήριξης των κοινών ερευνητικών έργων και συντονισμένες δράσεις με τη Ρωσία και άλλες χώρες της τέως Σοβιετικής Ένωσης σε συγκεκριμένους τομείς, συμπεριλαμβανομένων του περιβάλλοντος και της ενέργειας.
ΓΡΑΠΤΗ ΕΡΩΤΗΣΗ E-4006/97 υποβολή: Daniel Varela Suanzes-Carpegna (PPE) προς την Επιτροπή (14 Iανουαρίου 1998)

Θέμα: Η κοινοτική βιομηχανία σχιστολίθου και το περιβάλλον

Θα μπορούσε η Επιτροπή να μας ενημερώσει σχετικά με τις κοινοτικές ενισχύσεις που είναι σήμερα διαθέσιμες για την κοινοτική βιομηχανία σχιστολίθου, ώστε η τελευταία να αντιμετωπίσει το υψηλό περιβαλλοντικό κόστος με το οποίο επιβαρύνεται και το οποίο εξασθενίζει την εμπορική ανταγωνιστικότητά της;

Προβλέπει η Επιτροπή την έγκριση νέων μέτρων ενίσχυσης των κοινοτικών επιχειρήσεων του τομέα, ώστε να αντιμετωπίσουν το κόστος αυτό;

Θα μπορούσε η Επιτροπή να μας ενημερώσει σχετικά με τα μέτρα που έχει εγκρίνει, ή πρόκειται να εγκρίνει, για την αποκατάσταση των χώρων απόθεσης μπάζων και την καλύτερη αξιοποίηση των καταλοίπων της κοινοτικής βιομηχανίας σχιστολίθου;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-4006/97, E-4007/97 και E-4010/97 (6 Φεβρουαρίου 1998)

Σε έκθεσή της προς το Συμβούλιο σχετικά με την εφαρμογή των συμπερασμάτων του Συμβουλίου της 18ης Νοεμβρίου 1993 αναφορικά με την εξορυκτική βιομηχανία που δεν υπάγεται στον ενεργειακό τομέα ((έγγραφο SEC (96) 852 )), η Επιτροπή βεβαιώνει ότι η κοινοτική νομοθεσία ελάσσονα μόνο ρόλο διαδραματίζει στην προβληματική του περιβαλλοντικού κόστους, συγκριτικά με τις κανονιστικές πρωτοβουλίες που αναλαμβάνονται σε εθνικό ή και σε τοπικό επίπεδο. Χωρίς να αποκλείει το ενδιαφέρον του τομέα σε περιφερειακό επίπεδο και την πρόσβασή του στα διαρθρωτικά ταμεία, η Επιτροπή δεν διαθέτει χρηματοδοτικά μέσα προς αντιστάθμιση του περιβαλλοντικού κόστους.

Η Επιτροπή δεν διαθέτει απευθείας μέσα προώθησης των προϊόντων σχιστολίθου, και κρίνει ότι αυτό είναι πρωταρχικό καθήκον των επαγγελματικών οργανώσεων. Επισημαίνει ωστόσο ότι στην επίτευξη αυτού του στόχου μπορούν να συμβάλουν δράσεις επαγγελματικής κατάρτισης, οι οποίες θα αναληφθούν από κοινού με άλλους κλάδους της οικοδομής.

Η εφαρμογή της οδηγίας 89/106/ΕΟΚ του Συμβουλίου, της 21ης Δεκεμβρίου 1988, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με τα προϊόντα του τομέα των δομικών κατασκευών ((EE L 40, 11.2.1989 )), στην οποία εμπλέκεται ο τομέας μέσω των εργασιών τυποποίησης, ενδέχεται να έχει ευνοϊκό αποτέλεσμα για την εικόνα του προϊόντος και για τη διεθνή ανταγωνιστικότητα των κοινοτικών παραγωγών. Πράγματι, εν συνεχεία της θετικής γνώμης της μόνιμης επιτροπής του τομέα των δομικών κατασκευών, η Επιτροπή εξέδωσε στις 20 Νοεμβρίου 1997 την απόφαση 97/808/ΕΚ σχετικά με τη διαδικασία βεβαίωσης της συμμόρφωσης των υπόψη προϊόντων, εφόσον αυτά ανήκουν στα προϊόντα επένδυσης δαπέδων ((EE L 331, 3.12.1997 )).
ΓΡΑΠΤΗ ΕΡΩΤΗΣΗ E-3698/97 υποβολή: Kirsi Piha (PPE) προς την Επιτροπή (19 Νοεμβρίου 1997)

Θέμα: Χρήση των πόρων του προγράμματος Phare όσον αφορά τη Λιθουανία

Η Ευρωπαϊκή Ένωση ενισχύει τις χώρες της Κεντρικής και Ανατολικής Ευρώπης μέσω του προγράμματός της Phare. Όπως φαίνεται, η πολιτική αυτή έχει συμβάλει σημαντικά στην ανάπτυξη των υποψηφίων προς ένταξη στην Κοινότητα χωρών. Γι' αυτό και θα επιθυμούσα να πληροφορηθώ από την Επιτροπή πώς έχουν χρησιμοποιηθεί το 1997 τα εγκριθέντα στο πλαίσιο του προγράμματος Phare ποσά όσον αφορά την Λιθουανία.

Απάντηση του κ. Van den Broek εξ ονόματος της Επιτροπής (22 Δεκεμβρίου 1997)

Το εθνικό επιχειρησιακό πρόγραμμα (ΕΕΠ) για το 1997, που χρηματοδοτείται από το PHARE, συνολικής αξίας 43,2 εκατ. ECU, περιλαμβάνει τα ακόλουθα στοιχεία:

- Ευρωπαϊκή ενσωμάτωση (11 εκατ. ECU) 7 στήριξη της θεσμικής, νομοθετικής και κανονιστικής ανάπτυξης με σκοπό την ενσωμάτωση της Λιθουανίας στην ΕΕ. Η βοήθεια στον τομέα αυτό θα περιλαμβάνει δραστηριότητες των διυπουργικών ομάδων εργασίας, με στόχο τη θεσμική και διαρθωρωτική ανάπτυξη 7

- Υποδομές (14 εκατ. ECU) 7 άμεσες επενδύσεις σε έργα στους τομείς των μεταφορών, των τηλεπικοινωνιών, της ενέργειας και του περιβάλλοντος 7

- Oικονομική ανάπτυξη (12,85 εκατ. ECU) 7 γεωργία, ανάπτυξη των επιχειρήσεων και προώθηση των εξαγωγών, ιδιωτικοποίηση και μεταρρύθμιση του χρηματοπιστωτικού τομέα 7

- Υγεία και αξιοποίηση του ανθρώπινου δυναμικού (4,5 εκατ. ECU) 7 ειδικότερα, μεταρρύθμιση του τομέα της υγείας καθώς και της εκπαίδευσης και της κατάρτισης 7

- Διαχείριση (0,85 εκατ. ECU).

Παράλληλα με το εθνικό πρόγραμμα για το 1997, διατέθηκαν 2,8 εκατ. για το TEMPUS και 4,3 εκατ. ECU για τη διασυνοριακή συνεργασία.

Το χρηματοδοτικό μνημόνιο για το πρόγραμμα του 1997 υπεγράφη το Νοέμβριο του 1997 και το πρόγραμμα θα εφαρμοστεί το 1998 και το 1999. Κατά συνέπεια, είναι πολύ νωρίς για να εκτιμηθούν οι επιπτώσεις του προγράμματος.
ΓΡΑΠΤΗ ΕΡΩΤΗΣΗ E-3878/97 υποβολή: Amedeo Amadeo (NI) προς την Επιτροπή (5 Δεκεμβρίου 1997)

Θέμα: Πολιτική ανταγωνισμού/κάθετοι περιορισμοί

Σχετικά με την «Πράσινη Βίβλο για τους κάθετους περιορισμούς στην πολιτική του κοινοτικού ανταγωνισμού» (COM(96)721 τελικό).

Το σύστημα των εξαιρέσεων ανά κατηγορία, το οποίο έχει ως βάση τις μορφές διανομής, είναι υπερβολικά άκαμπτο και αδυνατεί να ρυθμίσει μορφές διανομής που αντιστοιχούν σε δυναμικές προσαρμογές στις μεταβολές των συνθηκών της αγοράς.

Είναι δυνατόν οι σημερινοί κανονισμοί εξαίρεσης ανά κατηγορία, οι οποίοι είναι αναμφίβολα άκαμπτοι και συχνά δυσχερείς στην ερμηνεία τους, να αναθεωρηθούν και να αναπροσαρμοσθούν προς την κατεύθυνση της μεγαλύτερης ελαστικότητας;

Απάντηση του κ. Van Miert εξ ονόματος της Επιτροπής (14 Ιανουαρίου 1998)

Η Επιτροπή παραπέμπει το Αξιότιμο Μέλος στην απάντηση που έδωσε στην προηγούμενη γραπτή ερώτησή του Ε-3877/97 ((βλέπε σελίδα 149. )).

Η Επιτροπή μπορεί να επιβεβαιώσει στο Αξιότιμο Μέλος ότι, στο πλαίσιο της γενικής αναθεώρησης της πολιτικής της όσον αφορά τους κάθετους περιορισμούς, θα επανεξετάσει επίσης, εκτός από τον κανονισμό αριθ. 1475/95 της Επιτροπής της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων ((ΕΕ L 145 της 29ης Ιουνίου 1995. )), τους υφιστάμενους κανονισμούς χορήγησης απαλλαγής κατά κατηγορίες.

Η μεγαλύτερη ευελιξία των υφιστάμενων κανονισμών χορήγησης απαλλαγής κατά κατηγορίες είναι μία από τις εναλλακτικές λύσεις που προβλέπονται στις παραγράφους 282 έως 285 του Πράσινου Βιβλίου για τους κάθετους περιορισμούς στην πολιτική ανταγωνισμού της ΕΚ. Δεδομένου ότι η Επιτροπή πρόκειται επί του παρόντος να λάβει θέση λαμβάνοντας υπόψη όλες τις πληροφορίες, τις παρατηρήσεις και τις γνώμες που συγκεντρώθηκαν κατά τη διάρκεια των διαβουλεύσεων, είναι πρόωρο να σχολιάσει στο παρόν στάδιο τα αποτελέσματα του Πράσινου Βιβλίου. Κατά συνέπεια, η Επιτροπή δεν είναι σε θέση να γνωρίζει επί του παρόντος εάν θα προτείνει μια μεγαλύτερη ευελιξία των εν λόγω κανονισμών. Η Επιτροπή ελπίζει ότι θα είναι σε θέση να οριστικοποιήσει την πολιτική της κατά τη διάρκεια του 1998.